stanford-oval/wikipedia huggingface dataset:
สถานีโทรทัศน์เอแอลทีวี

| --- | --- |

ชื่ออื่น: Active Learning Television (ALTV)
ประเทศ: ไทย
พื้นที่แพร่ภาพ: ไทย
เครือข่าย: สถานีโทรทัศน์ ช่องโทรทัศน์ภาคพื้นดินระบบดิจิทัลประเภทบริการสาธารณะ
คำขวัญ: ช่อง 4 ทีวีเรียนสนุก พื้นที่การเรียนรู้สำหรับทุกคน
สำนักงานใหญ่: เลขที่ 145 ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร
แบบรายการ
ระบบภาพ: 576i (16:9 คมชัดปกติ) 1080p (16:9 คมชัดสูง, ออนไลน์)
ความเป็นเจ้าของ
เจ้าของ: องค์การกระจายเสียงและแพร่ภาพสาธารณะแห่งประเทศไทย
ช่องรอง: สถานีโทรทัศน์ไทยพีบีเอส
ประวัติ
เริ่มออกอากาศ: ระบบดิจิทัลภาคพื้นดิน: 1 กรกฎาคม พ.ศ. 2563 (4 ปี)  ระบบดาวเทียมเคเบิลทีวีและดิจิทัล: 1 กรกฎาคม พ.ศ. 2563 (4 ปี)
ลิงก์
เว็บไซต์: www.altv.tv
ออกอากาศ

ภาคพื้นดิน
ดิจิทัล: ช่อง 4 (มักซ์#4 : ส.ส.ท.)
เคเบิลทีวี
ทรูวิชันส์   กู๊ด ทีวี   เจริญเคเบิลทีวี: ช่อง 4
ทีวีดาวเทียม
ไทยคม 6 C-Band: 4007 H 15000
ไทยคม 8 KU-Band: 11560 H 30000
พีเอสไอ   จีเอ็มเอ็ม แซท: ช่อง 4
สื่อสตรีมมิง
ALTV4: https://www.altv.tv/live
 
เอแอลทีวี (อังกฤษ: ALTV - Active Learning Television) เป็นช่องโทรทัศน์เพื่อการเรียนรู้ โดยมีสถานะเป็นหนึ่งในช่องโทรทัศน์ภาคพื้นดินระบบดิจิทัล ประเภทบริการสาธารณะ ดำเนินการโดยองค์การกระจายเสียงและแพร่ภาพสาธารณะแห่งประเทศไทย (ส.ส.ท.) ถือเป็นสถานีโทรทัศน์รองของไทยพีบีเอส มีวัตถุประสงค์เพื่อส่งเสริมการเรียนรู้ และบูรณาการการเรียนการสอนระหว่างบ้านและสถานศึกษา เริ่มทดลองออกอากาศเมื่อวันที่ 25 มิถุนายน พ.ศ. 2563 และเริ่มออกอากาศจริงในวันที่ 1 กรกฎาคม พ.ศ. 2563 เป็นระยะเวลา 6 เดือน ก่อนจะต่อเพิ่มอีก 6 เดือน รวมเป็น 12 เดือน
เอแอลทีวีออกอากาศทุกวันตั้งแต่เวลา 6.00 - 22.00 น. 
โดยแบ่งเวลาการออกอากาศรายการให้เหมาะสมตั้งแต่เด็ก เยาวชน ครู และครอบครัว ตามลำดับ
ประวัติ

หลังการระบาดทั่วของไวรัสโคโรนาในประเทศไทย พ.ศ. 2563 เพื่อเป็นการส่งเสริมการเรียนรู้และเตรียมความพร้อมในการเรียนให้กับเยาวชน คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จึงอนุมัติให้มีช่องโทรทัศน์เพื่อการเรียนการสอนเป็นกรณีพิเศษ รวมถึงอนุมัติใบอนุญาตประกอบกิจการโทรทัศน์บริการสาธารณะให้องค์การกระจายเสียงและแพร่ภาพสาธารณะแห่งประเทศไทย (ส.ส.ท.) ทดลองออกอากาศช่อง ไทยพีบีเอส คิดส์ ในระบบทีวีดิจิทัล ผ่านช่องหมายเลข 4 บนโครงข่ายของตัวเองเป็นระยะเวลาไม่เกิน 6 เดือน ซึ่งหลังจากการอนุมัติดังกล่าว ส.ส.ท. ได้เปิดตัวช่องอย่างไม่เป็นทางการในชื่อ ไทยพีบีเอส เอแอลทีวี หรือ ไทยพีบีเอส แอคทีฟ เลิร์นนิง ทีวี ก่อนลดชื่อเหลือ เอแอลทีวี ก่อนออกอากาศ
เอแอลทีวีได้เริ่มต้นทดสอบการออกอากาศเมื่อวันที่ 25 มิถุนายน พ.ศ. 2563 และมีการแถลงข่าวเปิดตัวในวันเดียวกัน ก่อนเริ่มออกอากาศเต็มรูปแบบเมื่อวันที่ 1 กรกฎาคม พ.ศ. 2563 โดย ส.ส.ท. ได้ร่วมมือกับภาคีเครือข่ายในแวดวงการศึกษา อาทิ คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์, คณะครุศาสตร์ และคณะนิเทศศาสตร์ จุฬาลงกรณ์มหาวิทยาลัย, เครือข่ายพ่อแม่ และเครือข่ายผู้ผลิตรายการเด็ก มาสนับสนุนและร่วมสร้างสรรค์เนื้อหาเพื่อสร้างชุมชนแห่งการเรียนรู้ใหม่ เพื่อเป็นพื้นที่วิถีการเรียนรู้ในศตวรรษที่ 21 ในระยะแรก เอแอลทีวีออกอากาศรายการเฉพาะตามช่วงเวลาออกอากาศ พ่วงกับการออกอากาศเนื้อหาและรายการที่เหมาะสมจากไทยพีบีเอสซ้ำอีกครั้ง โดยมีระยะเวลาออกอากาศในแต่ละวันตั้งแต่ 6.00-21.00 น.
ภายหลัง ส.ส.ท. ได้ยื่นขอใบอนุญาตใช้คลื่นความถี่เพื่อเริ่มออกอากาศเอแอลทีวีอย่างเป็นทางการ แต่ กสทช. ยังไม่อนุมัติ เนื่องจาก สำนักงาน กสทช. ยังไม่มีแนวทางสำหรับการให้ใบอนุญาตใช้คลื่นความถี่สำหรับกิจการโทรทัศน์ของรัฐเพื่อการส่งเสริมความรู้และการศึกษา อย่างไรก็ตาม กสทช. ได้ขยายระยะเวลาทดลองออกอากาศของสถานีโทรทัศน์เอแอลทีวีออกไปอีก 6 เดือน ไปสิ้นสุดในวันที่ 31 ธันวาคม พ.ศ. 2564 และได้รับใบอนุญาตอย่างเป็นทางการเมื่อวันที่ 15 มิถุนายน พ.ศ. 2565 โดยกำหนดวันสิ้นสุดใบอนุญาตในเดือนเมษายน พ.ศ. 2573 เช่นเดียวกับทีวีดิจิทัลช่องอื่น ๆ รวมถึงไทยพีบีเอส
ตั้งแต่วันที่ 1 สิงหาคม พ.ศ. 2565 เอแอลทีวี ได้ทุกบ้าน ทุกครอบครัว เริ่มส่งสัญญาณโทรทัศน์ผ่านดาวเทียมในระบบ เคยูแบนด์ รับชมได้ที่ช่องหมายเลข 4
รูปแบบรายการ

สำหรับรูปแบบรายการของเอแอลทีวี จะแบ่งรูปแบบรายการเพื่อการเรียนรู้เป็น 6 ประเภท ดังนี้
Active Learning News: ข่าวสารการเรียนรู้ นำเสนอข่าวสารและสถานการณ์ประจำวันที่เหมาะสมเพื่อนำมาใช้ในการเรียนรู้และนำไปประยุกต์ใช้ไปด้วยกัน
Homeroom Home Run: แนะแนวชีวิตและการศึกษา รายการที่เน้นชี้แนะแนวทางด้านการศึกษาและการสะท้อนชีวิตของแต่ละบุคคล
Smart Classroom: ห้องเรียนอัจฉริยะ นำเสนอรายการเพื่อเสริมทักษะใหม่ หรือ ทักษะเฉพาะทาง เน้นการสื่อสารแบบ อินเตอร์แอคทีฟ เพื่อให้ผู้เรียนรู้สามารถเข้าถึงทักษะการเรียนรู้ได้อย่างรวดเร็ว
Farm รู้: เรียนรู้โลกกว้างผ่านกิจกรรม นำเสนอการเรียนรู้ผ่านการไปทำกิจกรรมภายนอกสถานที่ เน้นการบูรณาการระหว่างบ้าน โรงเรียน และชุมชน
Tutor Hub: นวัตกรรมเพื่อการเรียนรู้ เป็นพื้นที่ทดลองการเรียนการสอน ส่งเสริมการเรียนรู้ให้กับกลุ่มผู้เรียนทุกกลุ่ม เพื่อปูวิชาพื้นฐานและทบทวนความรู้เดิม รวมไปถึงการใช้นวัตกรรมเพื่อการเรียนการสอน
Knowledge Pool: คลังแห่งความรู้และประสบการณ์ชีวิต นำเสนอความรู้ในแขนงต่าง ๆ อย่างหลากหลาย เสมือนคลังความรู้ขนาดใหญ่ ที่นำมาแบ่งปัน แลกเปลี่ยน และนำเสนอและส่งต่อกันได้
ดูเพิ่ม

องค์การกระจายเสียงและแพร่ภาพสาธารณะแห่งประเทศไทย
สถานีโทรทัศน์ไทยพีบีเอส
รายชื่อสมาชิกบีเอ็นเคโฟร์ตีเอต

บีเอ็นเคโฟร์ตีเอต เป็นกลุ่มไอดอลหญิงของประเทศไทย และเป็นวงน้องสาวของกลุ่มไอดอลญี่ปุ่นเอเคบีโฟร์ตีเอต มีทั้งหมด 5 รุ่น จำนวนสมาชิกทั้งหมด 35 คน โดยแบ่งออกเป็นสมาชิกทีมบีทรี (Team BⅢ) 12 คน ทีมเอ็นไฟว์ (Team NV) 10 คน และสมาชิกฝึกหัด(team trainee)อีก 14 คน มีเฌอปราง อารีย์กุล เป็นชิไฮนิน (ผู้จัดการวง) ซึ่งทำหน้าที่ดูแลภาพรวมของวง ปาฏลี ประเสริฐธีระชัย เป็นหัวหน้าวง และหัวหน้าทีมบีทรี ,วชิราพร พัฒนพานิช เป็นรองหัวหน้าทีมบีทรี, พิณญาดา จึงกาญจนา เป็นหัวหน้าทีมเอ็นไฟว์ และ ญาณิศา เมืองคำ เป็นรองหัวหน้าทีมเอ็นไฟว์ คอยดูแลการแสดงต่าง ๆ ภายในโรงละครของวง
สมาชิกปัจจุบัน > ทีมบีทรี

ปาฏลี ประเสริฐธีระชัย (ฮูพ) หัวหน้าวง
วชิราพร พัฒนพานิช (เอิร์น) หัวหน้าทีมบีทรี
วงได้ก่อตั้งทีมบีทรี (Team BⅢ) ขึ้นเมื่อวันที่ 24 ธันวาคม พ.ศ. 2560 ปัจจุบันประกอบด้วยสมาชิก 12 คน หัวหน้าวงคือ ปาฏลี ประเสริฐธีระชัย หัวหน้าทีมคือ วชิราพร พัฒนพานิช สาเหตุที่ตั้งชื่อทีมว่าบีทรีนั้น เพราะว่ามีทีมบีมาก่อนสองทีมคือ ทีมบี (Team B) ของเอเคบีโฟร์ตีเอต และทีมบีทู (Team BII) ของเอ็นเอ็มบีโฟร์ตีเอต สีประจำทีมคือ ██ สีหอยมุก (Pale Oyster)
| ชื่อ-สกุล | ชื่อเล่น | วันเกิด | อายุ | ภูมิลำเนา | รุ่น | หมายเหตุ | อ้างอิง |
| --- | --- | --- | --- | --- | --- | --- | --- |
| วชิราพร พัฒนพานิช | เอิร์น | 3 ธันวาคม พ.ศ. 2541 | 26 | ชัยภูมิ | 3 | หัวหน้าทีมบีทรี |  |
| อิสรีย์ ทวีกุลพาณิชย์ | อีฟ | 22 มกราคม พ.ศ. 2546 | 22 | ยโสธร | 3 |  |  |
| นันทภัค กิตติรัตนวิวัฒน์ | เฟม | 15 ตุลาคม พ.ศ. 2547 | 20 | กรุงเทพฯ | 3 |  |  |
| ปาฏลี ประเสริฐธีระชัย | ฮูพ | 18 กันยายน พ.ศ. 2545 | 22 | ชลบุรี | 3 | หัวหน้าวง |  |
| กัลยารัตน์ ปั้นพิพัฒน์ | แจนรี่ | 3 มกราคม พ.ศ. 2551 | 17 | สุราษฎร์ธานี | 4 |  |  |
| กชพร พรโชคชัย | มารีน | 29 เมษายน พ.ศ. 2549 | 18 | กรุงเทพฯ | 4 | ควบทีมเอ็นไฟว์ |  |
| ณัฐธันยา ดุลยพล | มีน | 8 กรกฎาคม พ.ศ. 2550 | 17 | เชียงใหม่ | 3 |  |  |
| ภาริตา ริเริ่มกุล | โมเน่ต์ | 4 สิงหาคม พ.ศ. 2551 | 16 | กรุงเทพฯ | 3 |  |  |
| ภัทรา ธีระวาส | แพท | 17 มิถุนายน พ.ศ. 2551 | 16 | กรุงเทพฯ | 4 |  |  |
| ภูษิตา วัฒนากรแก้ว | พีค | 2 เมษายน พ.ศ. 2547 | 20 | สมุทรปราการ | 3 |  |  |
| พิมพ์นเรศ ลำใย | วาว่า | 11 สิงหาคม พ.ศ. 2552 | 15 | กรุงเทพฯ | 4 |  |  |
| ณัฏฐธิดา อาสนานิ | ยาหยี | 9 ตุลาคม พ.ศ. 2544 | 23 | หนองคาย | 3 |  |  |
สมาชิกปัจจุบัน > ทีมเอ็นไฟว์

พิณญาดา จึงกาญจนา (ป๊อปเป้อ) รองผู้จัดการวง
ญาณิศา เมืองคำ (ข้าวฟ่าง) หัวหน้าทีมเอ็นไฟว์
วงได้ก่อตั้งทีมเอ็นไฟว์ (Team NV) ขึ้นเมื่อวันที่ 16 พฤศจิกายน พ.ศ. 2562 ปัจจุบันประกอบด้วยสมาชิก 9 คน รองผู้จัดการวงคือ พิณญาดา จึงกาญจนา หัวหน้าทีมคือ ญาณิศา เมืองคำ สาเหตุที่ตั้งชื่อทีมว่าเอ็นไฟว์นั้น เพราะว่ามีทีมเอ็นมาก่อนสี่ทีมคือ ทีมเอ็น (Team N) ของเอ็นเอ็มบีโฟร์ตีเอต ทีมเอ็นทู (Team NII) ของเอสเอ็นเอชโฟร์ตีเอต ทีมเอ็นทรี (Team NIII) ของเอ็นจีทีโฟร์ตีเอต และทีมเอ็นโฟร์ (Team NIV) ของเอ็มเอ็นแอลโฟร์ตีเอต สีประจำทีมคือ ██ สีบานเย็น (Hot Pink)
| ชื่อ-สกุล | ชื่อเล่น | วันเกิด | อายุ | ภูมิลำเนา | รุ่น | หมายเหตุ | อ้างอิง |
| --- | --- | --- | --- | --- | --- | --- | --- |
| นภสรณ์ ศิริปาณี | เอิร์ธ | 22 เมษายน พ.ศ. 2545 | 22 | อุดรธานี | 3 |  |  |
| อรณิชชา พรหมสุภา | เอ็มมี่ | 13 กันยายน พ.ศ. 2550 | 17 | กรุงเทพฯ | 4 |  |  |
| วิรัลพัชร ธำรงค์พันธวนิช | เกรซ | 2 สิงหาคม พ.ศ. 2546 | 21 | กรุงเทพฯ | 3 |  |  |
| ญาณิศา เมืองคำ | ข้าวฟ่าง | 15 พฤศจิกายน พ.ศ. 2545 | 22 | กรุงเทพฯ | 3 | หัวหน้าทีมเอ็นไฟว์ |  |
| สิริกร นิลกษาปน์ | แอล | 13 กุมภาพันธ์ พ.ศ. 2546 | 22 | หนองบัวลำภู | 4 |  |  |
| ปุญญิสา แก้วสว่าง | ปาล์มมี่ | 28 ตุลาคม พ.ศ. 2546 | 21 | สมุทรปราการ | 4 |  |  |
| พิทยาภรณ์ เกียรติฐิตินันท์ | แพนเค้ก | 6 กุมภาพันธ์ พ.ศ. 2550 | 18 | กรุงเทพฯ | 3 |  |  |
| พิณญาดา จึงกาญจนา | ป๊อปเป้อ | 13 กันยายน พ.ศ. 2541 | 26 | อุบลราชธานี | 3 | รองผู้จัดการวง |  |
| นพรดา เลิศวิริยะพร | โยเกิร์ต | 10 พฤศจิกายน พ.ศ. 2547 | 20 | กรุงเทพฯ | 3 |  |  |
สมาชิกปัจจุบัน > สมาชิกฝึกหัด

สมาชิกฝึกหัด หรือ เค็งกีวเซ (ญี่ปุ่น: 研究生; โรมาจิ: Kenkyūsei) ปัจจุบันมีอยู่ 14 คน เป็นตำแหน่งที่ใช้เรียกสมาชิกวงที่ยังไม่ได้รับการเลื่อนขั้นให้อยู่ในทีมใดทีมหนึ่ง โดยปกติแล้วจะทำหน้าที่เป็นตัวสำรองให้กับทีมหลักในการแสดงในโรงละครของวง สมาชิกวงทุกคนที่ได้ผ่านการคัดเลือกเข้ามาใหม่จะอยู่ในสถานะสมาชิกฝึกหัดจนกว่าจะได้รับการเลื่อนขั้น
| ชื่อ-สกุล | ชื่อเล่น | วันเกิด | อายุ | ภูมิลำเนา | รุ่น | อ้างอิง |
| --- | --- | --- | --- | --- | --- | --- |
| ชนากานต์ โอสถานุภาพ | อาหลี | 26 มีนาคม พ.ศ. 2547 | 20 | นครราชสีมา | 5 |  |
| จิรภิญญา จันทวรรณกูร | เบอร์รี่ | 23 กรกฎาคม พ.ศ. 2548 | 19 | พิษณุโลก | 4 |  |
| นภภัค โชคคุณานันทกุล | เกลญ่า | 24 ธันวาคม พ.ศ. 2551 | 16 | กรุงเทพฯ | 5 |  |
| ณัฐญาฐ์ บวรรัตนศิลป์ | จิว | 28 พฤศจิกายน พ.ศ. 2546 | 21 | สมุทรปราการ | 5 |  |
| นันท์นภัส สมวัฒน์ | ไข่มุก | 5 มกราคม พ.ศ. 2547 | 21 | กรุงเทพฯ | 5 |  |
| ศุภิสรา จิริวิภากร | เมย์จิ | 5 พฤษภาคม พ.ศ. 2548 | 19 | กรุงเทพฯ | 5 |  |
| ณัฐรินีย์ กุศลพัฒน์ | มิชา | 12 มิถุนายน พ.ศ. 2550 | 17 | กรุงเทพฯ | 4 |  |
| แนลริยา วิภาคกิจ | แนล | 25 สิงหาคม พ.ศ. 2544 | 23 | เชียงใหม่ | 5 |  |
| ณัฐมนต์ สองทิศ | น้ำมนต์ | 10 สิงหาคม พ.ศ. 2546 | 21 | กรุงเทพฯ | 5 |  |
| นีร บุนนาค | นีน | 14 เมษายน พ.ศ. 2545 | 22 | กรุงเทพฯ | 5 |  |
| สุวิภาส์ ลายถมยา | นีญ่า | 14 กุมภาพันธ์ พ.ศ. 2552 | 16 | กรุงเทพฯ | 5 |  |
| ภารวี จิรธาดาสกุล | ภราว | 14 พฤศจิกายน พ.ศ. 2545 | 22 | ปทุมธานี | 5 |  |
| พิชญ์สินี อิทธิรัตนะโกมล | สาวน้อย | 9 พฤศจิกายน พ.ศ. 2548 | 19 | กรุงเทพฯ | 5 |  |
| กฤตชญา อุดมบุญดี | ซินดี้ | 3 เมษายน พ.ศ. 2552 | 15 | กรุงเทพฯ | 4 |  |
รายละเอียดสมาชิก > สวิชญา ขจรรุ่งศิลป์

สวิชญา ขจรรุ่งศิลป์ (ซะจิยะ ฮะนะมิ : 花見咲知弥) (เกิด 13 ธันวาคม 2546) ชื่อเล่น ซัทจัง (さっちゃん) เป็นไอดอลหญิงวงบีเอ็นเคโฟร์ตีเอต สวิชญาเกิดที่กรุงเทพมหานคร เป็นลูกครึ่งญี่ปุ่น มีพี่น้องทั้งหมด 3 คน โดยเธอมีฝาแฝดชื่อนัทจัง และมีพี่สาวชื่อทิซ่า ปัจจุบันกำลังศึกษาอยู่ชั้นมัธยมศึกษาปีที่ 4 โดยก่อนที่เธอจะเข้ามาเป็นสมาชิกของวงบีเอ็นเคโฟร์ตีเอต สวิชญาเคยมีผลงานภาพยนตร์โฆษณาบ้านและคอนโดมิเนียมของ Kanda Group มาก่อน
สวิชญาเข้าร่วมออดิชันวงบีเอ็นเคโฟร์ตีเอต ในปี พ.ศ. 2559 และได้รับคัดเลือกเป็นสมาชิกรุ่นแรกของวง และต่อมาเธอได้รับเลือกเป็นสมาชิกของทีมบีทรี (Team BⅢ) ที่วงได้ก่อตั้งขึ้น โดยสวิชญาได้รับเลือกเป็นเซ็มบัตสึในเพลง "อยากจะได้พบเธอ", "คุกกี้เสี่ยงทาย", "วันแรก" และ "เธอคือ...เมโลดี้" รวมถึงเพลง "หมื่นเส้นทาง" เพลงรองในซิงเกิลที่ 4 อีกด้วย ในวันที่ 9 มีนาคม พ.ศ. 2561 พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ทรงประทานรางวัล "บุคคลตัวอย่างทางการศึกษา" ให้กับสวิชญา ในงาน EduLife Expo 2018 ต่อมาในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 สวิชญาได้คะแนนโหวต 13,183 คะแนน ซึ่งอยู่ในอันดับที่ 17 และได้เป็นเซ็นเตอร์ครั้งแรกในเพลงรองของซิงเกิลที่ 6 ในเพลง "ก็เพราะว่าชอบเธอ"
สวิชญาเป็นสมาชิกรุ่นที่หนึ่งคนสุดท้ายที่จบการศึกษา โดยกิจกรรมในโอกาสดังกล่าวจัดขึ้นในงาน "BNK48 Christmas Party 2024 & Satchan BNK48’s Graduation Ceremony" เมื่อวันที่ 25 ธันวาคม พ.ศ. 2567 ณ เมเจอร์ซีนีเพล็กซ์ รัชโยธิน
ดูเพิ่ม

รายนามสมาชิกเอเคบีโฟร์ตีเอต
อัญชลี ไชยศิริ

| อัญชลี ไชยศิริ |
| --- | --- |
เกิด: 22 เมษายน พ.ศ. 2499 อัญชลี ไชยศิริโกสินทร์
เสียชีวิต: 23 พฤษภาคม พ.ศ. 2556 (57 ปี) โรงพยาบาลลาดพร้าว กรุงเทพมหานคร
อาชีพ: นักแสดง
ปีที่แสดง: พ.ศ. 2520 - 2556
ผลงานเด่น: เพลงรักบ้านนา (2520)   ตะเคียนคะนอง (2522)    เศรษฐีนี (2525)    พรหมไม่ได้ลิขิต (2525)  หนี้สวาท (2526)   คนบาป (2535)  มงกุฎดอกส้ม (2539)
เมขลา: นักแสดงสมทบหญิงดีเด่น พ.ศ. 2535 - คนบาป
อัญชลี ไชยศิริ  (ชื่อเล่น: จุ๋ม; 22 เมษายน พ.ศ. 2499 – 23 พฤษภาคม พ.ศ. 2556) เป็นนักแสดงหญิงชาวไทย
ประวัติ

อัญชลี ไชยศิริ มีชื่อจริงคือ "อัญชลี ไชยศิริโกสินทร์" เกิดเมื่อวันที่ 22 เมษายน พ.ศ. 2499 เป็นลูกครึ่งไทย-จีน โดยบิดาของเธออพยพมาจากประเทศจีน เธอเคยไปศึกษาต่อและใช้ชีวิตอยู่ที่ประเทศอังกฤษ เป็นเวลากว่า 2 ปี เมื่อกลับมาประเทศไทย จึงเริ่มเข้าสู่วงการด้วยการประกวดมิสคิงคอง อันเป็นกิจกรรมส่งเสริมการฉายภาพยนตร์ฮอลลีวู้ดเรื่อง คิงคอง (พ.ศ. 2520)
หลังจากนั้นได้มีผลงานเดินแบบให้กับห้องเสื้อต่าง ๆ ต่อมา เธอได้รับการทาบทามจากหม่อมเจ้าทิพยฉัตร ฉัตรชัยให้มาร่วมแสดงภาพยนตร์เพลงเรื่อง เพลงรักบ้านนา (พ.ศ. 2520) คู่กับ สมบัติ เมทะนี พระเอกยอดนิยมยุคนั้น และ มธุรส รัตนา นางเอกใหม่อีกคน ซึ่งเข้าประกวดมิสคิงคองเช่นเดียวกัน แต่ผลงานเรื่องแรกไม่ประสบความสำเร็จเท่าที่ควร จึงหันมารับบทรองให้ภาพยนตร์ของ หม่อมเจ้าทิพยฉัตรในเรื่องต่อ ๆ มา และยังถูกทาบทามให้มารับงานนอกสังกัด ก่อนที่จะมาประสบความสำเร็จในภาพยนตร์เรื่อง ตะเคียนคะนอง ของ ประยูร วงษ์ชื่น และมีผลงานในวงการภาพยนตร์เรื่อยมา โดยเฉพาะภาพยนตร์ผีหรือภาพยนตร์สยองขวัญ เนื่องจากมีใบหน้าที่สวยดุ
ต่อมา เมื่อผลงานด้านภาพยนตร์ซาลง จึงหันไปประกอบอาชีพค้าขาย และรับงานละครโทรทัศน์ โดยมีผลงานสร้างชื่อคือ มงกุฎดอกส้ม (พ.ศ. 2539) ทางช่อง 7 ในบทของคุณนายที่ 1 และมีผลงานชิ้นสุดท้าย ในบทย่าของนางเอกในเรื่อง ปิ่นรัก
ด้านชีวิตส่วนตัว 'จุ๋ม' อยู่เป็นโสด โดยรับเลี้ยงหลานชายแท้ๆ เป็นบุตรบุญธรรม เธอมีพี่น้องท้องเดียวกันถึง 8 คน โดย 5 คน อาศัยและมีครอบครัวอยู่ที่ต่างประเทศ มีเพียงเธอและ พี่น้องอีก 2 คนเท่านั้น ที่อาศัยอยู่ในประเทศไทย
เคยทำธุรกิจด้านอาหารมาหลายอย่าง ทั้งกระเพาะปลาน้ำแดง ก๋วยเตี๋ยวหลอด แต่ปัจจุบันเธอมีกิจการทำขนมไทยชนิดแห้งที่ทำจากกล้วย และมะขาม อยู่ที่ ฟิวเจอร์ปาร์ค รังสิต และออกบู้ทตามงานต่างๆ
สำหรับการเป็นนักแสดง อัญชลี เคยได้รับการเสนอชื่อเข้าชิงรางวัลเกียรติยศ เมขลา หลายครั้งด้วยกัน ในที่สุด เธอก็สามารถคว้ารางวัล นักแสดงสนับสนุนหญิงดีเด่นประจำปี 2536 จากเรื่อง คนบาป ทางช่อง 5 ได้เป็นผลสำเร็จ
ณ วันที่ 30 เมษายน พ.ศ. 2556 อัญชลี ประสบเหตุเส้นเลือดในสมองแตกและไม่สามารถขยับร่างกายซีกขวาได้ และได้เสียชีวิตลงเมื่อวันที่ 23 พฤษภาคม พ.ศ. 2556 จากอาการติดเชื้อในกระแสเลือด ที่โรงพยาบาลลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร จนทำให้เกิดภาวะหัวใจล้มเหลว
ผลงาน > ภาพยนตร์

เพลงรักบ้านนา ปี 2520
มนต์รักแม่น้ำมูล ปี 2520
มนต์รักอสูร ปี 2521
รักเอย ปี 2521
ตะเคียนคะนอง ปี 2522
เพลิน ปี 2522
อาอี๊ ปี 2523
ลูกกรอกคะนอง ปี 2523
ภูตพิศวาส ปี 2523
คำอธิษฐานของดวงดาว ปี 2524
นางสาวโพระดก ปี 2524
สวรรค์เบี่ยง ปี 2524
คุณหญิงพวงแข ปี 2524
สกาวเดือน ปี 2524
ปริศนา ปี 2525
แม้เลือกเกิดได้ ปี 2525
รักต้องหึง ปี 2525
มาดามยี่หุบ ปี 2525
พลฯ ทองดีใจซื่อ ปี 2525
เหนือชีวิต ปี 2525
มายาพิศวาส ปี 2526
หัวใจทมิฬ ปี 2526
แม่จอมยุ่ง ปี 2526
ไอ้เก่ง ปี 2526
แก้วขนเหล็ก ปี 2526
เห่าดง ปี 2526
นักเลงข้าวนึ่ง ปี 2526
ทุ่งปืนแตก ปี 2526
ข้าจะอยู่ค้ำฟ้า ปี 2527
ผี เอ๊าะ เอ๊าะ ปี 2527
ยันต์สู้ปืน ปี 2527 รับบท อุมา
วันนั้นคงมาถึง ปี 2527
ถล่มเจ้าพ่อ ปี 2527
ไอ้หม่าลูกแม่ ปี 2527
สัจจะมหาโจร ปี 2527
แรงอธิษฐาน ปี 2527
สวัสดีคุณนาย ปี 2527
ไอ้จอมเก ปี 2527
เพชรภูเรือ ปี 2527
เพชรตัดเพชร ปี 2527
ฟ้าบันดาล ปี 2527
หนุ่มใกล้หอ ปี 2527
คนกินผัว ปี 2528
ไม่ใหญ่อย่าอยู่ ปี 2528
กองพันทหารหญิง ปี 2528
ผู้หญิงคนนั้นชื่อบุญรอด ปี 2528
ตำรวจบ้าน ปี 2528
กัลปังหา ปี 2528
หัวใจเถื่อน ปี 2528
ขบวนการคนใช้ ปี 2529
น้ำเซาะทราย ปี 2529
หัวใจเดียวกัน ปี 2529
น.ส.กาเหว่า ปี 2529
เมียแต่ง ปี 2529
ไฟเสน่หา ปี 2530
เมียหมายเลข 1 ปี 2530
เฮงได้ เฮงดี รักนี้ ปี 2530
ภูตเสน่หา ปี 2530
ทาสอารมณ์ ปี 2530
ผัวชั่วคราว ปี 2530
บุญชู 5 เนื้อหอม ปี 2532
นางอาย ปี 2533
หลงไฟ ปี 2533
ขอชื่อสุธีสามสี่ชาติ ปี 2533
ส.อ.ว. ห้อง 2 รุ่น 44 ปี 2533
ธันยาแม่มดยอดยุ่ง ปี 2533
ปอบมันเฮา ปี 2533
พันธุ์ผีปอบ 3 ปี 2533
วิญญาณคนเป็น ตอน ขออยู่เพื่อรัก ปี 2534
จะกู่รักกอดน้องให้ก้องโลก ปี 2535
หอ หึ หึ ปี 2535
กอดคอกันแหวว ปี 2536
ดิฉันไม่ใช่โสเภณี ปี 2536
บันทึกจากลูกผู้ชาย ปี 2537
ฮวงจุ้ย ฟ้า-ดิน-คน-มรณะ ปี 2546
แหล่งข้อมูลอื่น

อัญชลี ไชยศิริ ที่เฟซบุ๊ก
| ด ค กรางวัลเมขลา สาขานักแสดงสมทบหญิงดีเด่น |
| --- | --- |
2524–2550:  รัชนู บุญชูดวง (2524)  ดวงตา ตุงคะมณี (2525)  อรสา พรหมประทาน (2526)  เยาวเรศ นิสากร (2528)  เยาวเรศ นิสากร (2529)  ดวงตา ตุงคะมณี (2530)  เยาวเรศ นิสากร (2531)  สมฤทัย กล่อมน้อย (2532)  ดวงดาว จารุจินดา (2533)  สมฤทัย กล่อมน้อย (2534)  อัญชลี ไชยศิริ (2535)  วาสิฏฐี ศรีโลฟุ้ง (2536)  พิศมัย วิไลศักดิ์ (2537)  ญาณี จงวิสุทธิ์ (2538)  สุภาภรณ์ คำนวณศิลป์ (2539)  ดวงดาว จารุจินดา (2540)  อภิรดี ภวภูตานนท์ (2541)  ดวงดาว จารุจินดา (2542)  จริยา แอนโฟเน่ (2543)  สุวัจนี ไชยมุสิก (2544)  อัจฉราพรรณ ไพบูลย์สุวรรณ (2545)  สุฐิตา ปัญญายงค์ (2547) 
2551–2575:  ศิริลักษณ์ ผ่องโชค (2554)  ศิรพันธ์ วัฒนจินดา (2555)
สรุปเหรียญโอลิมปิกฤดูร้อน 1992

สรุปเหรียญโอลิมปิกฤดูร้อน 1992
‡  เหรียญรางวัลเปลี่ยนแปลง
*  เจ้าภาพ ( สเปน)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ทีมรวม‡ | 45 | 38 | 29 | 112 |
| 2 |  สหรัฐ | 37 | 34 | 37 | 108 |
| 3 |  เยอรมนี | 33 | 21 | 28 | 82 |
| 4 |  จีน | 16 | 22 | 16 | 54 |
| 5 |  คิวบา | 14 | 6 | 11 | 31 |
| 6 |  สเปน* | 13 | 7 | 2 | 22 |
| 7 |  เกาหลีใต้ | 12 | 5 | 12 | 29 |
| 8 |  ฮังการี | 11 | 12 | 7 | 30 |
| 9 |  ฝรั่งเศส | 8 | 5 | 16 | 29 |
| 10 |  ออสเตรเลีย | 7 | 9 | 11 | 27 |
| 11 |  แคนาดา | 7 | 4 | 7 | 18 |
| 12 |  อิตาลี | 6 | 5 | 8 | 19 |
| 13 |  สหราชอาณาจักร | 5 | 3 | 12 | 20 |
| 14 |  โรมาเนีย | 4 | 6 | 8 | 18 |
| 15 |  เชโกสโลวาเกีย | 4 | 2 | 1 | 7 |
| 16 |  เกาหลีเหนือ | 4 | 0 | 5 | 9 |
| 17 |  ญี่ปุ่น | 3 | 8 | 11 | 22 |
| 18 |  บัลแกเรีย | 3 | 7 | 6 | 16 |
| 19 |  โปแลนด์ | 3 | 6 | 10 | 19 |
| 20 |  เนเธอร์แลนด์ | 2 | 6 | 7 | 15 |
| 21 |  เคนยา | 2 | 4 | 2 | 8 |
| 22 |  นอร์เวย์ | 2 | 4 | 1 | 7 |
| 23 |  ตุรกี | 2 | 2 | 2 | 6 |
| 24 |  อินโดนีเซีย | 2 | 2 | 1 | 5 |
| 25 |  บราซิล | 2 | 1 | 0 | 3 |
| 26 |  กรีซ | 2 | 0 | 0 | 2 |
| 27 |  สวีเดน | 1 | 7 | 4 | 12 |
| 28 |  นิวซีแลนด์ | 1 | 4 | 5 | 10 |
| 29 |  ฟินแลนด์ | 1 | 2 | 2 | 5 |
| 30 |  เดนมาร์ก | 1 | 1 | 4 | 6 |
| 31 |  โมร็อกโก | 1 | 1 | 1 | 3 |
| 32 |  ไอร์แลนด์ | 1 | 1 | 0 | 2 |
| 33 |  เอธิโอเปีย | 1 | 0 | 2 | 3 |
| 34 |  เอสโตเนีย | 1 | 0 | 1 | 2 |
| 34 |  ลิทัวเนีย | 1 | 0 | 1 | 2 |
| 34 |  แอลจีเรีย | 1 | 0 | 1 | 2 |
| 37 |  สวิตเซอร์แลนด์ | 1 | 0 | 0 | 1 |
| 38 |  ไนจีเรีย | 0 | 3 | 1 | 4 |
| 38 |  จาเมกา | 0 | 3 | 1 | 4 |
| 40 |  ลัตเวีย | 0 | 2 | 1 | 3 |
| 41 |  แอฟริกาใต้ | 0 | 2 | 0 | 2 |
| 41 |  ออสเตรีย | 0 | 2 | 0 | 2 |
| 41 |  นามิเบีย | 0 | 2 | 0 | 2 |
| 44 |  อิหร่าน | 0 | 1 | 2 | 3 |
| 44 |  เบลเยียม | 0 | 1 | 2 | 3 |
| 44 |  ทีมอิสระ | 0 | 1 | 2 | 3 |
| 44 |  โครเอเชีย | 0 | 1 | 2 | 3 |
| 48 |  อิสราเอล | 0 | 1 | 1 | 2 |
| 49 |  เปรู | 0 | 1 | 0 | 1 |
| 49 |  จีนไทเป | 0 | 1 | 0 | 1 |
| 49 |  เม็กซิโก | 0 | 1 | 0 | 1 |
| 52 |  มองโกเลีย | 0 | 0 | 2 | 2 |
| 52 |  สโลวีเนีย | 0 | 0 | 2 | 2 |
| 54 |  กานา | 0 | 0 | 1 | 1 |
| 54 |  กาตาร์ | 0 | 0 | 1 | 1 |
| 54 |  อาร์เจนตินา | 0 | 0 | 1 | 1 |
| 54 |  ปวยร์โตรีโก | 0 | 0 | 1 | 1 |
| 54 |  ไทย | 0 | 0 | 1 | 1 |
| 54 |  โคลอมเบีย | 0 | 0 | 1 | 1 |
| 54 |  ฟิลิปปินส์ | 0 | 0 | 1 | 1 |
| 54 |  บาฮามาส | 0 | 0 | 1 | 1 |
| 54 |  มาเลเซีย | 0 | 0 | 1 | 1 |
| 54 |  ซูรินาม | 0 | 0 | 1 | 1 |
| 54 |  ปากีสถาน | 0 | 0 | 1 | 1 |
| รวม (64 NOC) | รวม (64 NOC) | 260 | 257 | 298 | 815 |
แหล่งที่มา:
ทีสปอร์ต 7

| --- | --- |

ชื่ออื่น: สถานีโทรทัศน์ทีสปอร์ต   T Sports 7
รูปแบบ: เน้นรายการประเภทกีฬา สุขภาพและคุณภาพชีวิต
ประเทศ:  ไทย
พื้นที่แพร่ภาพ:  ประเทศไทย
เครือข่าย: • ช่องโทรทัศน์ภาคพื้นดินระบบดิจิทัลประเภทบริการสาธารณะ • ช่องโทรทัศน์ผ่านดาวเทียมและเคเบิล  •ช่องโทรทัศน์ที่ไม่ใช้คลื่นความถี่
คำขวัญ: ทีวีกีฬา ตัวจริงเรื่องกีฬา
สำนักงานใหญ่: เลขที่ 286 ถนนรามคำแหง แขวงหัวหมาก เขตบางกะปิ กรุงเทพมหานคร
แบบรายการ
ภาษา: ไทย
ระบบภาพ: 576ไอ (16:9 คมชัดปกติ) 576พี (16:9 คมชัดปกติ, ออนไลน์)
ความเป็นเจ้าของ
เจ้าของ: การกีฬาแห่งประเทศไทย กระทรวงการท่องเที่ยวและกีฬา
บุคลากรหลัก: ศุกรีย์ สุภาวรีกุล
ประวัติ
เริ่มออกอากาศ: 1 กรกฎาคม พ.ศ. 2551 (16 ปี)
ลิงก์
เว็บไซต์: www.tsports7.com
ออกอากาศ

ภาคพื้นดิน
ดิจิทัล: ช่อง 7 (มักซ์#3 : อสมท)
เคเบิลทีวี
ทรูวิชั่นส์   เจริญเคเบิลทีวี: ช่อง 7 
ทีวีดาวเทียม
ไทยคม 6 C-Band: 3760 H 30000 5/6
ไทยคม 8 KU-Band: 11560 H 30000 3/4 
ทรูวิชั่นส์ พีเอสไอ จีเอ็มเอ็มแซท ดีทีวี ไอเดียแซท อินโฟแซท ไทยแซท ไอพีเอ็ม เคเอสทีวี กู๊ด ทีวี: ช่อง 7
สื่อสตรีมมิง
เอไอเอส เพลย์   3บีบี จิกะทีวี   เอ็นที ไอพีทีวี   ทรูไอดีทีวี   ลุกซ์ทีวี: ช่อง 7
 
สถานีโทรทัศน์เพื่อการท่องเที่ยวและกีฬา ทีสปอร์ต (อังกฤษ: T Sports) เป็นช่องโทรทัศน์ประเภทรายการกีฬาของไทย โดย การกีฬาแห่งประเทศไทย กระทรวงการท่องเที่ยวและกีฬา ออกอากาศผ่านระบบโทรทัศน์ดาวเทียมและเคเบิล และโทรทัศน์ภาคพื้นดินระบบดิจิทัล ทางช่องหมายเลข 7 ภายใต้ใบอนุญาตประกอบการ ประเภทบริการสาธารณะ รายการกีฬา สุขภาพและคุณภาพชีวิต
ประวัติ

สถานีโทรทัศน์ทีสปอร์ต เกิดขึ้นจากการที่การกีฬาแห่งประเทศไทย ได้รับมอบหมายจากกระทรวงการท่องเที่ยวและกีฬา ในการจัดตั้งสถานีโทรทัศน์ประเภทรายการกีฬา เพื่อเป็นช่องทางในการเผยแพร่กิจกรรมกีฬา และส่งเสริมให้ประชาชนได้รับรู้ข่าวสารทางการกีฬา เสริมสร้างค่านิยมในการเล่นและดูกีฬาให้กับประชาชน ซึ่งจะส่งผลต่อสุขภาพและคุณภาพชีวิตทีดีขึ้นให้กับประชาชนทั่วประเทศ
สถานีโทรทัศน์ทีสปอร์ต ดำเนินการออกอากาศอย่างเป็นทางการครั้งแรกเมื่อวันที่ 1 กรกฎาคม พ.ศ. 2551 ผ่านระบบโทรทัศน์ดาวเทียมและเคเบิล
ประวัติ > การออกอากาศภาคพื้นดินระบบดิจิทัล

เมื่อวันที่ 29 สิงหาคม พ.ศ. 2563 ที่ประชุมคณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ลงมติให้พิจารณาออกใบอนุญาต โดยใช้คลื่นความถี่โทรทัศน์ภาคพื้นดินระบบดิจิทัล ประเภทบริการสาธารณะ เน้นรายการประเภทกีฬา
สุขภาพและคุณภาพชีวิต ทางช่องหมายเลข 7
เมื่อวันที่ 22 กรกฎาคม พ.ศ. 2564 ทีสปอร์ตได้ลงนามในสัญญาเช่าโครงข่ายโทรทัศน์ภาคพื้นดินระบบดิจิทัลจากบริษัท อสมท จำกัด (มหาชน) ร่วมกับ สิโรตม์ รัตนามหัทธนะ รักษาการกรรมการผู้อำนวยการใหญ่ บมจ.อสมท ในขณะนั้น
เมื่อวันที่ 23 กรกฎาคม พ.ศ. 2564 เวลา 17.00 น. ทีสปอร์ต ได้เริ่มต้นการทดลองออกอากาศโทรทัศน์ภาคพื้นดินระบบดิจิทัลครั้งแรก ภายใต้ชื่อ ทีสปอร์ต  7 (อังกฤษ: T Sports 7) โดยเริ่มต้นจากการถ่ายทอดสดพิธีเปิดการแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น
ทั้งนี้ สถานีโทรทัศน์ทีสปอร์ตในระบบดิจิทัลภาคพื้นดิน ได้ทำการทดลองออกอากาศในระบบดิจิทัลความคมชัดมาตรฐาน (SD) เป็นระยะเวลา 6 เดือน  โดยออกอากาศระบบดิจิทัลทางช่องหมายเลข 7 ตั้งแต่เวลา 6.00 - 24.00 น.
เมื่อวันที่ 30 กันยายน ปีเดียวกัน เวลา 23.00 น. สถานีโทรทัศน์ทีสปอร์ตในระบบทีวีดาวเทียมได้ยุติออกอากาศอย่างเป็นทางการแล้ว หลังจากการปรับแผนงบประมาณมาสนับสนุนช่องทีวีดิจิทัลแทน ส่งผลให้ต้องยุติออกอากาศผ่านดาวเทียมแบบกะทันหัน  ต่อมาวันที่ 24 ธันวาคม พ.ศ. 2564 ทีสปอร์ต ได้รับใบอนุญาตประกอบการกิจการโทรทัศน์ ประเภทบริการสาธารณะ อย่างเป็นทางการ จาก กสทช. เป็นที่เรียบร้อยแล้ว
ฝ่ายข่าว

นอกจากการถ่ายทอดสดการแข่งขันกีฬาชนิดต่าง ๆ แล้ว ทีสปอร์ต 7 ยังนำเสนอรายการที่อัปเดตข่าวกีฬาชนิดต่าง ๆ ซึ่งผลิตโดย บริษัท เมนสแตนด์ ครีเอเตอร์ (ประเทศไทย) จำกัด โดยเริ่มออกอากาศตั้งแต่วันที่ 20 สิงหาคม พ.ศ. 2564 มาจนถึงปัจจุบัน
ฝ่ายข่าว > ผู้ประกาศข่าวและพิธีกรข่าวที่มีชื่อเสียง

วรันธร สมกิจรุ่งโรจน์ (พิชซี่)
ณัฐชา เสนาบุตร (โอปอ)
ภัคจิรา จิระวัฒนะภัณฑ์ (แฟร์)
กุลญา กระจ่างกุล (ปาล์ม)
ชไมพร เห็นประเสริฐ (ยุ้ย)
พีระณัฐ จำปาเงิน (โทน)
เจษฎา ศรีวิเศษ (เจษ)
วิรวิชญ์ เจริญเชื้อ (ข้าว)
มนุชา เจอมูล (นาน)
จิตกร ศรีคำเครือ (ยักษ์)
กิตติกร อุดมผล (กบ)
ขจรยศ โชคธนเศรษฐ์ (จอน)
วัชรินทร์ จัตุชัย (เอ๋)
วรปัฐ อรุณภักดี (เจ)
ดูเพิ่ม

การกีฬาแห่งประเทศไทย
สำเนียงอาซันเต

| อาซันเต |
| --- | --- |
Asah
ประเทศที่มีการพูด: อาชันตี
ชาติพันธุ์: อาชันตี
จำนวนผู้พูด: 3.8 ล้านคน  (2013)
ตระกูลภาษา: ไนเจอร์-คองโก  แอตแลนติก–คองโกวอลตา–คองโกกวาโปตู–ตาโนตาโนตาโนกลางอากันอาซันเต
ระบบการเขียน: ละติน, เบรลล์
สถานภาพทางการ
ผู้วางระเบียบ: Akan Orthography Committee
รหัสภาษา
ISO 639-3: –
อาซันเต มีอีกชื่อว่า อาชันตี, อาชันเต หรือ จวิอาซันเต เป็นหนึ่งในภาษาย่อยหลักในภาษาอากัน ถือเป็นหนึ่งในสามภาษาวรรณกรรมของชาวอากัน ส่วนอีกสองภาษาคือ Akuapem และ Fante มีผู้พูดภาษาย่อยอาซันเตกว่า 3.8 ล้านคน ส่วนใหญ่กระจุกอยู่ที่กานาและโกตดิวัวร์ตะวันออกเฉียงใต้ และโดยเฉพาะในและรอบภูมิภาคอาชันตีของประเทศกานา
ชายที่พูดภาษาจวิอาซันเต